KIRJALLINEN KYSYMYS E-0904/00 esittäjä(t): Anna Karamanou (PSE) ja Minerva Malliori (PSE) komissiolle. Euroopan koululaisten huumeidenkäytön räjähdysmäinen kasvu.



Virallinen lehti nro 046 E , 13/02/2001 s. 0075 - 0076



KIRJALLINEN KYSYMYS E-0904/00 esittäjä(t): Anna Karamanou (PSE) ja Minerva Malliori (PSE) komissiolle (25. maaliskuuta 2000) Aihe: Euroopan koululaisten huumeidenkäytön räjähdysmäinen kasvu YK:n huumeiden valvontayksikön vuosiraportin mukaan kannabiksen käyttö on kasvanut räjähdysmäisesti Euroopan koululaisten keskuudessa: kolmasosa Ranskan keskiasteen oppilaista, neljäsosa Yhdistyneen kuningaskunnan 13-vuotiaista koululaisista ja 69 prosenttia Saksan teknomusiikkijuhliin osallistuvista nuorista on kokeillut kyseistä huumetta. Myös synteettisten huumeiden (ekstaasi, LSD) käyttö on lisääntynyt, ja nuoret yhdistävät nämä aineet huvitteluun. Lisäksi raportissa mainitaan, että Albaniasta on tullut suuri kannabiksen tuottaja, joka kanavoi huumeet etupäässä Kreikkaan, Italiaan ja Sloveniaan. On huomattava, että kannabiskasvin viljelyä ja sen tuottajia koskevan tiedon saatavuus Internetistä on lisännyt huumeiden kotituotantoa selvästi. Voisiko komissio ilmoittaa, ovatko sen tiedossa tekijät, jotka ovat johtaneet kannabiksen käytön dramaattiseen kasvuun? Mihin toimiin on ryhdytty eri huumeiden käyttöä torjuvan lainsäädännön yhtenäistämiseksi ja Euroopan unionin yhteisen kannan muodostamiseksi? António Vitorinon komission puolesta antama vastaus (18. toukokuuta 2000) Komissio on tietoinen kansainvälisen huumausainetoimikunnan (INCB) vuotuisessa raportissa esitetyistä tiedoista. Kannabiksen ja synteettisten huumeiden käytön lisääntyminen koululaisten keskuudessa vahvistetaan myös Lissabonissa sijaitsevan Euroopan huumausaineiden ja niiden väärinkäytön seurantakeskuksen (EMCDDA) uusimmassa vuosiraportissa. Yhteisössä 540 prosenttia 1516 vuotiaista ilmoittaa käyttävänsä kannabista ja 113 prosenttia synteettisiä huumeita (amfetamiini, ekstaasi, LSD). Europolin viimeisin raportti vahvistaa, että kannabiksen viljely on Albaniassa laajamittaista, mutta samalla raportissa todetaan, että 85 prosenttia yhteisössä takavarikoidusta kannabiksesta on peräisin Marokosta. Kannabiksen tuotannon ja synteettisten huumeiden valmistuksen lisääntyminen yhteisössä ovat haasteita, jotka tuodaan esille huumausaineiden torjuntaa koskevasta Euroopan unionin toimintasuunnitelmasta (20002004) annetussa komission tiedonannossa, joka muodosti Eurooppa-neuvoston joulukuussa 1999 hyväksymän Euroopan unionin huumausainestrategian (20002004) perustan. Komissio toimii lisäksi yhteistyössä puheenjohtajavaltio Portugalin kanssa laatiakseen huumausaineita koskevan yhteisön toimintasuunnitelman (20002004), joka sisältää konkreettisia toimenpiteitä huumausainestrategiassa asetettujen tavoitteiden saavuttamiseksi. Strategiassa ja toimintasuunnitelmassa luodaan yhteiset puitteet huumausaineisiin liittyvälle toiminnalle yhteisössä. Strategiassa korostetaan myös uuden teknologian kuten Internetin luomiin haasteisiin vastaamista. Toisaalta Internetiä voidaan käyttää myös huumausaineiden kysynnän vähentämiseen. Kuten arvoisat parlamentin jäsenet hyvin tietävät, huumeiden käytön taustalla olevien syiden määritteleminen ei kuulu tämän vastauksen piiriin. Huumeiden käyttöön johtavat syyt ovat monimutkainen yhdistelmä sosiaalisia, taloudellisia ja kulttuurisia tekijöitä. Ekstaasin kaltaisia synteettisiä huumeita käytetään useimmiten klubeissa ja tanssipaikoissa viikonloppuisin. Kannabiksen käytön lisääntyminen nuorten keskuudessa liittyy erilaisiin nuorisokulttuureihin, ja huumeita käytetään usein alkoholin sijasta. Kysynnän vähentäminen edellyttää innovatiivisuutta, jotta huumeiden käyttäjien erilaisten ryhmien erityispiirteet tulisivat otetuiksi huomioon. Huumelainsäädäntö kuuluu pääasiassa jäsenvaltioiden toimivallan piiriin. Huolimatta huumeiden käyttöä ja huumeista johtuvaa rikollisuutta koskevan lainsäädännön erilaisuudesta, jäsenvaltioiden käytännöt lähenevät toisiaan koko ajan. Lainsäädännön yhdenmukaistamista tarvitaan vain, jos lainsäädännössä vallitsee aukko, kuten on uusien synteettisten huumeiden valvonnan osalta. Uusia synteettisiä huumausaineita koskevaa yhteistä toimintaa(1) voidaan käyttää aineiden valvomiseksi kaikissa jäsenvaltioissa, kuten onkin jo tehty aineen nimeltä 4-MTA:n osalta. Komissio aikoo myös käynnistää tutkimuksen huumekauppaan liittyvistä yhteisistä määritelmistä, syytteen nostamisesta ja rangaistuksista. (1) EYVL L 167, 25.6.1997.